ທ່ານປະທານສະພາແຫ່ງຊາດ ຫງວຽນຊິງຮຸ່ງ ພົບປະກັບຜູ້ມີສິດເລືອກຕັ້ງແຂວງຮ່າຕີງ
ທ່ານປະທານສະພາແຫ່ງຊາດ ຫງວຽນຊິງຮຸ່ງ
ພົບປະກັບຜູ້ມີສິດເລືອກຕັ້ງແຂວງ ຮ່າຕີງ
(ພາບ: baohatinh)
ຕອນເຊົ້າວັນທີ 15/03, ທ່ານປະທານສະພາແຫ່ງຊາດ ຫວຽດນາມ ຫງວຽນຊິງຮຸ່ງ, ປະທານສະພາເລືອກຕັ້ງແຫ່ງຊາດ ແລະ ເປັນສະມາຊິກສະພາແຫ່ງຊາດແຂວງ ຮ່າຕີງ, ພົບປະກັບຜູ້ມີສິດເລືອກຕັ້ງແມ່ນການນຳຫຼັກແຫຼ່ງຂອງແຂວງ, ເມືອງ, ເທດສະບານແຂວງ ຮ່າຕີງ. ນະທີ່ນີ້, ທ່ານປະທານສະພາແຫ່ງຊາດ ຫງວຽນຊິງຮຸ່ງ ຢືນຢັນວ່າ: ກອງປະຊຸມສະໄໝສາມັນເທື່ອທີ 11 ສະພາແຫ່ງຊາດຊຸດທີ 13 ຈະຕັດສິນກ່ຽວກັບບຸກຄະລາກອນທີ່ເປັນການນຳຂອງປະເທດ, ຕົກລົງບັນດາບັນຫາສຳຄັນທີ່ສຸດ, ກໍ່ຄືຕີລາຄາ 5 ປີແຫ່ງການປະຕິບັດໜ້າທີ່ພັດທະນາເສດຖະກິດສັງຄົມ ແລະ ວາງທິດທາງໜ້າທີ່ໃຫ້ 5 ປີຈະມາເຖິງ. ໃນວຽກງານສ້າງກົດໝາຍ, ທ່ານປະທານສະພາແຫ່ງຊາດ ຫງວຽນຊິງຮຸ່ງ ເນັ້ນໜັກວ່າ: ອາຍຸການສະພາແຫ່ງຊາດຊຸດທີ 13 ໄດ້ປະກາດໃຊ້ກົດໝາຍຫລາຍສະບັບ, ໃນນັ້ນມີລັດຖະທຳທະນູນປີ 2013. ທ່ານປະທານສະພາແຫ່ງຊາດ ຫງວຽນຊິງຮຸ່ງ ສະເໜີແຂວງ ຮ່າຕີງ ກະກຽມຢ່າງລອບຄອບເພື່ອໃຫ້ການເລືອກຕັ້ງສະພາແຫ່ງຊາດຊຸດທີ 14 ແລະ ສະພາປະຊາຊົນທຸກຂັ້ນອາຍຸການ 2016 – 2021 ປະສົບກັບຜົນສຳເລັດຢ່າງດີງາມ, ເລືອກເຟັ້ນບັນດາຜູ້ທີມີຄຸນສົມບັດ, ມີຄວາມເກັ່ງກ້າສາມາດ ເພື່ອຜົນປະໂຫຍດຂອງປະຊາຊົນເຂົ້າໃນບັນດາອົງການໂດຍປະຊາຊົນເລືອກຕັ້ງ.
ທ່ານປະທານສະພາແຫ່ງຊາດ ຫງວຽນຊິງຮຸ່ງ ຖືວ່າ: ອົງຄະນະພັກ, ອຳນາດການປົກຄອງ, ປະຊາຊົນ ແລະ ຜູ້ມີສິດເລືອກຕັ້ງທົ່ວແຂວງ ຮ່າຕີງ ຄວນຕັດສິນໃຈ, ເຫັນດີເຫັນພ້ອມປະຕິບັດບັນດາມະຕິຂອງພັກຢ່າງມີໄຊ, ໃນນັ້ນເອົາໃຈໃສ່ເປັນພິເສດເຖິງການພັດທະນາແບບຍືຍຍົງ, ກໍ່ສ້າງ ຮ່າຕີງ ໃຫ້ກາຍເປັນແຂວງຮັ່ງມີສວຍງາມ, ປະຊາຊົນມີຊີວິດອິ່ມໜຳສຳລານ ແລະ ມີຄວາມຜາສຸກ.
(ແຫຼ່ງຄັດຈາກ VOV)